OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA 2022. GODINU

*~ OPĆI DIO ~*

*PRIHODI I RASHODI PREMA EKONOMSKOJ KLASIFIKACIJI*

PRIHODI proračunskog korisnika JLP(R)S: **Strojarska tehnička škola Osijek, Istarska 3, 31000 Osijek**

Na ostvarenje prihoda u 2022. godini najveći utjecaj imali su prihodi poslovanja, a to su projekti ERASMUS+, obrazovanje odraslih koje Strojarska tehnička škola Osijek i materijalna prava zaposlenika.

Tablica 1: Ukupni prihodi na dan 31.12.2022.

|  |  |  |  |  |  |
| --- | --- | --- | --- | --- | --- |
| Opis | Ostvarenje Plana 31.12.2021. | Plan za 2022. | Ostvarenje Plana 31.12.2022. | Indeks 4/2 | Indeks 4/3 |
| 1 | 2 | 3 | 4 | 5 | 6 |
| A. RAČUN PRIHODA |
| Prihodi poslovanja | 11.047.093,85 | 11.818.356,00 | 11.221.976,94 | 101,58 | 94,95 |
| Prihodi od prodaje nefinancijske imovine | 1.222,20 | 2.700,00 | 876,17 | 71,69 | 32,45 |

## PRIHODI

1. **Prihodi poslovanja**

Prihodi poslovanja za 2022. godinu ostvareni su u iznosu od 11.222.853,11 kn ili 94,94% godišnjeg plana.

Prihodi iz inozemstva i od subjekata unutar općeg proračuna (63)

Najznačajnija kategorija prihoda poslovanja su prihodi iz inozemstva i od subjekata unutar općeg proračuna koji iznose 9.909.368,12 kn ili 95,87% godišnjeg plana.

Prihodi od pomoći iz državnog proračuna temeljem prijenosa EU sredstava (638) ostvareni su u iznosu od 425.108,97 kn i veći su za 20,09% godišnjeg plana, a razlog tome je dobivanje sredstava za nekoliko projekata u 2022. godini. Erasmus+ projekti za koje smo u 2022. godini dobili uplate su Virtualna stvarnost u strukovnom obrazovanju i Nove vještine za bolju budućnost. Prihodi od pomoći proračunskim korisnicima iz proračuna koji im nije nadležan (636) iznose 9.484.259,15 kn i manji su za 4,99% godišnjeg plana.

Prihodi od imovine (64)

Prihodi od pozitivnih tečajnih razlika i razlika zbog primjene valutne klauzule (6415) veći su od godišnjeg plana, a obuhvaćaju prihode od pozitivnih tečajnih razlika za plaćene inozemne račune vezane uz ERASMUS+ projekte u ukupnom iznosu od 58,99 kuna koji su teretili izvor financiranja 54 te nisu bila planirana u 2022. godini.

Prihodi od upravnih i administrativnih pristojbi, pristojbi po posebnim propisima i naknada (65)

Ostali nespomenuti prihodi (6526) ostvareni su u iznosu od 3.602,38 kn i manji su za 81,99% od godišnjeg plana. Prihodi su ostvareni kroz refundacija za sportska natjecanja i popravak štete na službenom vozilu.

Prihodi od prodaje proizvoda i robe te pruženih usluga i prihodi od donacija (66)

Prihodi od prodaje proizvoda i robe te pruženih usluga (661) ostvareni su u iznosu od 349.737,71 kn i veći su za 0,70% godišnjeg plana, a prihodi od donacija od pravnih i fizičkih osoba izvan općeg proračuna (663) veći su i iznose 9.163,22 kn. Razlog porasta vezan je uz kapitalne donacije (6632) putem kojih je ostvareno 9.163,22 kn od donacije knjiga koja nisu bila planirana u 2022. godini.

Prihodi iz nadležnog proračuna i od HZZO-a temeljem ugovornih obveza (67)

Prihodi iz nadležnog proračuna za financiranje rashoda poslovanja (6711) ostvareni su u iznosu od 959.209,74 kn ili 86,07% godišnjeg plana, a s obzirom na 2021. godinu bilježe smanjenje od 3,47%. Razlog smanjenog iznosa županijskih prihoda u odnosu na prethodnu godinu je zbog odluke Osječko-baranjske županije o dodjeli sredstava za funkcioniranje Škole.

1. **Prihodi od prodaje nefinancijske imovine (7)**

Prihodi od prodaje proizvedene dugotrajne imovine (72)

Prihodi od stambenih objekata (7211) su ostvareni u 2022. godini ili 32,45% godišnjeg plana. Obročne otplate stanova polako završavaju i tako se svake godine smanjuje iznos na prihode od stambenih objekata.

1. **Vlastiti izvori (9)**

Rezultat poslovanja (92)

Višak prihoda planiran je u iznosu od 775.000,00 kn u 2022. godini i isti je bio planiran za potrošnju u 2022. godini. Potrošnja viška je odgođena za 2023. godinu, te je u 2022. godini ostvareno 857.297,69 kuna ili 10,62% više godišnjeg plana.

RASHODI proračunskog korisnika JLP(R)S: **Strojarska tehnička škola Osijek, Istarska 3, 31000 Osijek**

Na ostvarenje rashoda u 2022. godini najveći utjecaj imali su rashodi za zaposlene i materijalni rashodi u odnosu na prethodnu godinu.

Tablica 2: Ukupni rashodi na dan 31.12.2022.

|  |  |  |  |  |  |
| --- | --- | --- | --- | --- | --- |
| Opis | Ostvarenje Plana 31.12.2021. | Plan za 2022. | Ostvarenje Plana 31.12.2022. | Indeks 4/2 | Indeks 4/3 |
| 1 | 2 | 3 | 4 | 5 | 6 |
| A. RAČUN RASHODA |
| Rashodi poslovanja | 10.587.436,10 | 12.193.456,00 | 11.009.598,84 | 103,99 | 90,29 |
| Rashodi za nabavu nefinancijske imovine | 171.909,82 | 402.600,00 | 62.689,54 | 36,47 | 15,57 |

## RASHODI

1. **Rashodi poslovanja (3)**

Rashodi za zaposlene (31)

Rashodi za zaposlene ostvareni su u iznosu od 9.498.828,98 kn ili 94,78% godišnjeg plana. Značajno povećanje u odnosu na prošlu godinu bilježe plaće za prekovremeni radi (3113) u iznosu od 9,46%, a u odnosu za 2021. godini povećanje je od 68,71%. Razlog su stručno usavršavanje nastavnika struke vezano uz ERASMUS+ projekte i zamjene za bolovanja. Također se povećanje u 2021. godini u odnosu na plan za 2022. od 2.463,99% bilježi kroz doprinose za obvezno osiguranje u slučaju nezaposlenosti (3133) čija je posljedica isplate po presudama za samo jednog zaposlenika u 2021. godini, dok su se ostale isplate vršile u 2022. godini.

Materijalni rashodi (32)

Materijalni rashodi ostvareni su u iznosu od 1.439.263,76 kn ili 68,80% godišnjeg plana, a bilježe povećanje od 19,88% u odnosu na 2021. godinu.

Naknade troškova zaposlenima (321) ostvareni su u iznosu 521.358,36 kn ili 63,38% godišnjeg plana. U odnosu na 2021. godinu, naknade troškova zaposlenima veće su za 98,96% gdje se značajno povećanje očituje kroz službena putovanja (3211), a kao najveći razlog su stručna usavršavanja zaposlenika kroz putovanja vezana uz ERASMUS+ projekte. Kroz stručno usavršavanje zaposlenika (3213) u 2022. godini ostvareno je 11.011,22 kn dok je u 2021. godini ostvareno svega 2.185,00 kn. Razlog povećanja je posljedica pojednostavljenog evidentiranja troškova mobilnosti u ERASMUS+ projektima.

Rashodi za materijal i energiju (322) iznose 426.531,23 kn ili 66,90% godišnjeg plana. Razlog smanjenju rashoda je racionalna potrošnja uredskog materijala, materijala i sirovine, energije, materijala i dijelova za tekuće i investicijsko održavanje, službenu, radnu i zaštitnu odjeću i obuću.

Rashodi za usluge (323) ostvareni su u iznosu od 248.373,54 kn ili 88,01% godišnjeg plana. Naknade troškova osobama izvan radnog odnosa (3241) ostvarene su u iznosu od 89.328,40 kn u 2022. godini, dok je u 2021. godini nije ostvareno ništa zbog epidemioloških uvjeta vezano za COVID-19. Značajno povećanje u odnosu na 2021. godinu očituje se kroz povećanje aktivnosti učenika koji sudjeluju u mobilnosti vezanih uz ERASMUS+ projekte.

Ostali nespomenuti rashodi poslovanja (329) ostvareni su u iznosu od 153.672,23 kn ili 62,85% godišnjeg plana, a predstavljaju povećanje od 98,06% u odnosu na 2021. godinu. Značajno povećanje bilježi se kroz reprezentaciju (3293) i troškove sudskih postupaka (3296). Reprezentacija je ostvarena u iznosu od 33.115,47 kn i bilježi povećanje od 90,59% u odnosu na 2021. godinu. Troškovi sudskih postupaka ostvareni su u iznosu od 78.750,00 kn i bilježe povećanje od 2.800,00% u odnosu na 2021. godinu.

Financijski rashodi (34)

Financijski rashodi ostvareni su u iznosu od 71.506,10 kn ili 93,29% godišnjeg plana. U 2021. godini financijski rashodi ostvareni su u iznosu od 2.441,27 kn. Značajno povećanje u odnosu na 2021. godinu očituje se kroz povećanje zateznih kamata (3433) koje se odnose na razliku bruto plaće zaposlenika od 2015. do 2017. godine. Također, u 2022. godini ostvarenih negativnih tečajnih razlika i razlika zbog primjene valutne klauzule (3432) nastalih plaćanjem inozemnih računa.

Naknade građanima i kućanstvima na temelju osiguranja i druge naknade

Naknade građanima i kućanstvima u naravi (3722) u planu za 2022. godinu je iznosio 2.500,00 kuna, ali u 2022. godini se nije ostvario.

1. **Rashodi za nabavu nefinancijske imovine (4)**

Rashodi za nabavu neproizvedene dugotrajne imovine (41)

Rashodi za nabavu neproizvedene dugotrajne imovine nisu ostvareni u 2022. godini, iako je bilo planiran rashod za licence (4123) u iznosu od 1.000,00 kuna.

Rashodi za nabavu proizvedene dugotrajne imovine (42)

Rashodi za nabavu proizvedene dugotrajne imovine ostvareni su u iznosu 62.689,54 kn ili 15,61% godišnjeg plana i 20,86% manja u odnosu na 2021. godinu. Škola je opremljena i nije bilo potrebe trošiti više na nabavu.

Kroz knjige, umjetnička djela i ostale izložbene vrijednosti ostvareno je 20.425,83 kn 76,79% godišnjeg plana, a vezano je uz besplatne udžbenike i školske lektire. U odnosu na 2021. godinu čini povećanje od 125,09%, zbog većeg broja učenika koji koriste besplatne udžbenike i kupovinu novih udžbenika jer su stari udžbenici iskorišteni maksimalno.

PRIHODI I RASHODI PREMA IZVORIMA FINANCIRANJA

1. **Prihodi prema izvorima financiranja**

Prihodi prema izvorima financiranja ostvareni su u iznosu od 12.080.150,80 kn ili 95,90% godišnjeg plana.

Opći prihodi i primici (1) prema izvoru financiranja 11, 12 i 13 ostvareni su u iznosu od 941.961,18 kn ili 88,60% godišnjeg plana. Ostvarenje s obzirom na 2021. godinu je veće za 4,56%. Razlog većeg iznosa županijskih prihoda je davanje sredstava za pomoćnika u nastavi.

Vlastiti prihodi (3) prema izvoru financiranja 32 ostvareni su u iznosu od 345.053,04 kn ili 93,26% godišnjeg plana, a s obzirom na ostvarenje u 2021. godini veći su za 13,61%. Razlog porasta vlastitih prihoda indirektna je posljedica popuštanja mjera uslijed pandemije koronavirusa i naplate usluga kroz najam restorana te financiranja obrazovanja odraslih.

Pomoći (5) prema izvoru financiranja 52 i 54 ostvareni su u iznosu od 9.926.675,67 kn ili 95,56% godišnjeg plana. S obzirom na ostvarenje u 2021. godini veći su za 8,99%. Ostvarenje se odnosi u najvećoj mjeri na povećanje plaća zaposlenika 1. svibnja i 1. listopada 2022. godine i povećanje aktivnosti kroz ERASMUS+ projekte.

Donacije (6)prema izvoru financiranja 62 ostvareni su u iznosu od 9.163,22 kn. Razlog porasta vezan je uz kapitalne donacije (6632) putem kojih je ostvareno 9.163,22 kn od donacije knjiga koja nisu bila planirana u 2022. godini.

1. **Rashodi prema izvoru financiranja**

Rashodi prema izvorima financiranja ostvareni su u iznosu od 11.072.288,38 kn ili 87,90% godišnjeg plana. S obzirom na 2021. godinu bilježe povećanje od 15,01%.

Opći prihodi i primici (1) prema izvoru financiranja 11, 12 i 13 ostvareni su u iznosu od 931.314,26 kn ili 87,60% godišnjeg plana. Ostvarenje s obzirom na 2021. godinu je manje za 3,08%. Razlog manjeg iznosa županijskih rashoda u 2021. godini je upravo višak iz prethodne godine koji nam je županija dodijelila.

Vlastiti prihodi (3) prema izvoru financiranja 32 ostvareni su u iznosu od 266.597,55 kn ili 41,33% godišnjeg plana, a s obzirom na ostvarenje u 2021. godini veći su za 23,39%. Povećanje od 3,64% ostvareno je kroz rashode za zaposlene (31), a odnosi se na obrazovanje odraslih.

Pomoći (5) prema izvoru financiranja 52 i 54 ostvareni su u iznosu od 9.865.213,35 kn ili 90,61% godišnjeg plana. S obzirom na ostvarenje u 2021. godini veći su za 5,23%. Značajni utjecaj na povećanje ostvarenja s obzirom na proteklu godinu očituje se kroz naknade troškova zaposlenima vezanih uz stručno usavršavanje zaposlenika struke. Također značajno povećanje bilježe i naknade troškova osobama izvan radnog odnosa kao posljedica pojednostavljenog evidentiranja troškova mobilnosti za učenike te troškovi sudskih postupaka vezanih uz isplatu razlike bruto plaće zaposlenika od 2015. do 2017. godine i s njima povezani financijski rashodi.

Donacije (6)prema izvoru financiranja 62 ostvareni su u iznosu od 9.163,22 kn. Razlog porasta vezan je uz kapitalne donacije (6632) putem kojih je ostvareno 9.163,22 kn od donacije knjiga koja nisu bila planirana u 2022. godini.

RASHODI PREMA FUNKCIJSKOJ KLASIFIKACIJI

**Rashodi prema funkcijskoj klasifikaciji**

Rashodi prema funkcijskoj klasifikaciji iznose 11.072.288,38 kn tj. 87,90% godišnje plana. S obzirom na 2021. godinu bilježe povećanje od 2,91%. Kroz osnovno obrazovanje ostvareno je 47.662,08 kn u 2022. godini i ta funkcijska klasifikacija obuhvaća sufinanciranje obavezne školske lektire, EU projekt – Učimo zajedno i Pomoćnici u nastavi te školsku shemu voće. Bilježi se povećanje od 80,76% u odnosu na prošlu godinu zbog povećanja iznosa za školsku shemu te uvođenje projekta Pomoćnici u nastavi. Preostali iznos od 11.024.626,30 kn odnosi se na srednjoškolsko obrazovanje i vezan je uz sve preostale aktivnosti škole. Povećanje od 2,72% u odnosu na 2021. godinu u većoj mjeri vezan je uz porast aktivnosti na tekuće ERASMUS+ projekte.

RAČUN FINANCIRANJA PREMA EKONOMSKOJ KLASIFIKACIJI

Strojarska tehnička škola Osijeka nema primitaka od financijske imovine i zaduživanja (8) kao i izdataka za otplatu glavnice primljenih kredita i zajmova (5). Škola se nije zaduživala u 2021. i 2022. godini.

RAČUN FINANCIRANJA PREMA IZVORU FINANCIRANJA

Strojarska tehnička škola Osijeka nema namjenskih primitaka od zaduživanja – primitak (8) kao i namjenskih primitaka od zaduživanja - izdataka (8).

KLASA:

UR.BROJ:

U Osijeku, 27. ožujka 2023.

Voditelj računovodstva:

Davor Jožić, struč.spec.oec.

Ravnatelj:

Ivan Adrić, dipl. ing.